Xavi și Mikel Arteta, cu gândul la sferturi
Serile de marți și miercuri sunt destinate meciurilor de UEFA Champions League, iar pe 12-13 martie se joacă ultimele patru dueluri din returul optimilor de finală. Arsenal urmează să o găzduiască pe FC Porto pe 12 martie, de la ora 22:00, în timp ce Barcelona va evolua acasă – în compania celor de la Napoli.
O zi mai târziu – de la aceeași oră – Inter Milano se deplasează la Madrid pentru un meci cu Atletico, în timp ce PSV evoluează pe Signal Iduna Park – în compania celor de la Borussia Dortmund.
Amatorii de pariuri sportive sunt cu ochii pe cele 4 confruntări, care vor stabili ultimele formații calificate în sferturile UEFA Champions League.
Arsenal, nevoită să câștige
Pentru a se califica în următoarea fază a competiției, Arsenal este nevoită să se impună pe teren propriu – în compania celor de la FC Porto. Tunarii au fost depășiți pe Dragao, acolo unde au cedat cu scorul de 1-0. Galeno a marcat unciul gol al partidei, cu doar câteva secunde înainte de fluierul final.
Fanii londonezilor au însă mare încredere, mai ales după ultimele rezultate. Arsenal a reușit să preia frâiele în clasamentul din Premier League, după victoriile cu Newcastle, Sheffield United și Brentford. Contra "săbiilor", băieții lui Mikel Arteta au punctat de 6 ori.
FC Porto s-a descurcat și ea bine în campionat, reușind să își surclaseze marea rivală Benfica Lisabona – cu un 5-0 fără drept de apel.
Xavi, un ultim trofeu înainte de plecare?
Barcelona va trece din nou printr-o perioadă de tranziție, deoarece antrenorul Xavi și-a anunțat plecarea în vară. Până atunci însă, își dorește să le mai ofere catalanilor câteva motive de bucurie.
Lewandowski & co. visează la titlu, iar între timp încearcă să își continue parcursul în Europa. În manșa tur de pe Stadio Diego Armando Maradona, Barcelona a remizat cu scorul de 1-1, grație reușitei atacantului polonez – din minutul 60.
Napoletanii au revenit în joc în minutul 75, atunci când Osimhen a împins mingea în plasa ibericilor. Barcelona a arătat destul de bine în ultima vreme, reușind victorii cu Getafe sau Mallorca. De asemenea, catalanii au rezistat pe un stadion foarte dificil – San Mames – acolo unde au remizat alb în compania celor de la Bilbao.
Napoli a trimis și ea câteva semnale de alarmă pentru Barcelona, după victoriile cu Sassuolo și Juventus: 6-1, respectiv 2-1.
Diego Simeone, cu gândul la remontada
Atletico Madrid nu a îndrăznit să atace prea mult în manșa tur de pe Giuseppe Meazza. Echipa a arătat modest la Milano, acolo unde a fost învinsă cu scorul de 1-0.
Fanii vor umple Metropolitano miercuri seară, în încercarea de a-și resuscita favoriții. Atletico Madrid a ratat și Cupa Spaniei, după ce a fost învinsă categoric de Bilbao, în manșa retur a semifinalelor.
Nici în campionat lucrurile nu stau prea bine pentru madrileni. Aceștia au ieșit din lupta la titlu, după ultimele rezultate. Înfrângerea cu Cadiz sau remiza cu Almeria au potențat problemele alb-roșilor.
Inter Milano în schimb se deplasează în Spania cu un moral excelent, după parcursul perfect din 2024. Echipa lui Simone Inzaghi este tot mai aproape de titlu și a ajuns cu un pas în sferturile UEFA Champions League. Italienii însă sunt nevoiți să reziste pe o arenă unde orice adversar este tratat cu multă ostilitate.
Cele două formații nu s-au mai duelat – înainte de această dublă manșă – într-o partidă oficială, de 14 ani. În vara anului 2010, Atletico Madrid o învingea pe Inter Milano, 2-0 în Supercupa Europei.
În ceea ce privește meciul de pe Signal Iduna Park, ei bine, Dortmund și PSV vor porni de la scorul de 1-1 – așadar totul este posibil în Germania.
Cotele prezentate sunt preluate din oferta agenției de pariuri online Unibet (L1160657W000330 ONJN, 18+, Joacă Responsabil!) și pot suferi modificări în orice moment.
Unibet este parte integrată a Kindred Group – o companie din domeniul jocurilor de noroc, renumita la nivel mondial. Obiectivul celor de la Kindred este acela de a susține jucătorii într-o experiență de joc distractivă și sigură.